MADONAS NOVADA PAŠVALDĪBA

**LUBĀNAS MĀKSLAS SKOLA**

Reģ.Nr. 40900015183

Tilta iela 5, Lubāna, Madonas novads, LV-4830

t. 25422594, e-pasts: lubanasmakslasskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IEKŠĒJIE NOTEIKUMI**

Lubānā

31.08. 2023. Nr. **8/2023**

**Iekšējā trauksmes celšanas kārtība**

*Izdoti saskaņā ar Trauksmes celšanas likuma*

 *5.panta pirmo daļu un*

*Valsts pārvaldes iekārtas likuma*

 *72.panta pirmās daļas 2.punktu*

1. **Vispārīgie jautājumi**
2. Iekšējie noteikumi nosaka kārtību, kādā Lubānas Mākslas skolas (turpmāk – skola) darbinieki, praktikanti, brīvprātīgā darba veicēji, kā arī citas personas, kuras ir tieši saistītas ar profesionālo pienākumu vai pakalpojumu sniegšanu izglītības iestādē, (turpmāk – nodarbinātais) ziņo par Trauksmes celšanas likumā noteikto (turpmāk – noteikumi).
3. Noteikumu mērķis ir veicināt likumīgu, godprātīgu, atklātu un pārredzamu izglītības iestādes darbību, izmantojot trauksmes cēlēja likumiskās tiesības brīvi paust savu viedokli par iespējamu tiesību normu pārkāpumu vai saistošu ētikas vai profesionālo normu pārkāpumu, garantējot trauksmes cēlējam normatīvajos aktos noteikto aizsardzību.
4. Noteikumos ir lietoti Trauksmes celšanas likumā noteiktie termini.
5. **Trauksmes celšanas pamats**
6. Skola iekšējās trauksmes celšanas sistēmas izveidē un savā darbībā ievēro šādus principus:
	1. skola atbalsta atklātību un trauksmes celšanu darbavietā, nevis attur no šādas rīcības;
	2. no brīža, kad saņemts trauksmes cēlēja ziņojums, trauksmes cēlēja identitāte netiek izpausta nepilnvarotām personām;
	3. skola nepieļauj, ka darbinieks, kurš ir cēlis trauksmi, cieš no represijām vai nosodošas attieksmes ziņošanas dēļ. Aizliegts radīt nelabvēlīgas sekas trauksmes cēlējam, radiniekam vai saistītajai personai trauksmes celšanas dēļ;
	4. skolas saziņas kanālos ar nodarbinātajiem ir viegli pieejama informācija par trauksmes celšanas iespējām;
	5. ikvienu trauksmes cēlēju informē par viņa ziņojuma saņemšanu un izskatīšanu;
	6. trauksmes cēlēju ziņojumi tiek rūpīgi un atbildīgi izvērtēti un uz pārkāpumiem tiek reaģēts, aizsargājot personas datus.
7. Celt trauksmi var ikviens nodarbinātais, informējot skolas atbildīgo personu par savā darba vidē novērotu iespējamu pārkāpumu, kas skar sabiedrības intereses.
8. Trauksmes cēlējs godprātīgi un atbildīgi izvērtē, vai sniegtā informācija ir patiesa un uzticama.

 7. Trauksmes cēlējs attiecīgi aizpildītu trauksmes cēlēja ziņojuma veidlapu (pielikums), kas parakstīta ar drošu elektronisko parakstu, var iesniegt atbildīgajai personai uz e – pasta adresi: solvita.serzane@madona.edu.lv

 8. Pirms trauksmes celšanas nodarbinātajam ir iespēja saņemt konsultāciju pie atbildīgās personas.

 9. Ziņot var par pārkāpumiem, kas var kaitēt sabiedrības interesēm, apdraudot sabiedrības daļu vai kādas sabiedrībai būtiskas intereses (tostarp bezdarbība, nolaidība vai amata ļaunprātīga izmantošana; korupcija, līdzekļu izšķērdēšana, sabiedrības veselības apdraudējums, pārtikas drošības apdraudējums, vides un darba drošības pārkāpumi, cilvēktiesību aizskārums, privātās dzīves un personas datu aizsardzības pārkāpums u.tml.). Piemēram, izglītības iestādes darbinieks neievēro tiesību normas, kas aizskar bērnu tiesības, pieprasa veikt nelikumīgus maksājumus, rupji izturas pret kolēģiem, pārkāpjot ētikas normas, nolaidīgi izturas pret izglītības iestādes īpašumu.

 10. Trauksmi ceļ sabiedrības interesēs, ar to saprotot, ka iespējamais pārkāpums apdraud kādas noteiktas sabiedrības intereses vai grupu. Trauksmes cēlējs nav tikai personīgi ieinteresēts, bet viņš var būt arī daļa no apdraudētās sabiedrības grupas.

 11. Iespējams pārkāpums nozīmē, ka pārkāpums, iespējams, ir noticis, notiek vai var notikt.

 12. Sabiedrības intereses ietver Latvijas normatīvo (tiesību) aktu pārkāpumus, Eiropas Savienības tiesību aktu. Sabiedrības intereses ir gan normatīvajos (tiesību) aktos iekļauto normu (priekšrakstu) pārkāpumi neatkarīgi, vai tie ir krimināli, administratīvi vai citā veidā sodāmi, gan arī rīcība, kas ir pretēja normatīvo (tiesību) aktu mērķim.

 13. Trauksmes cēlējs pauž savas bažas, aizdomas, taču uz viņu negulstas visu pierādījumu iegūšanas slogs. Tās ir tādas profesionālas zināšanas un izpratne, kas personai ļauj saprast, ka notiekošais var radīt kaitējumu, vai citu apstākļu dēļ viņam, esot izglītības iestādē, ir iespēja novērot aizdomīgas, šķietami prettiesiskas darbības.

 14. Par trauksmes celšanu nav uzskatāma nodarbinātā apzināti nepatiesu ziņu sniegšana, valsts noslēpumu saturošas informācijas izpaušana un ziņošana tikai par personīgu, subjektīvu interešu aizskārumu, informācijas izpaušana par konsultēšanos ar darbinieku pārstāvjiem vai arodbiedrībām, kā arī darba koplīguma pusēm, ciktāl tiek skarta darba koplīguma noslēgšanai vai grozīšanai nepieciešamā informācija. Arī gadījumos, kad iespējamais pārkāpums nav saistīts ar darba pienākumiem, sniegtā informācija nav uzskatāma par trauksmes cēlēja ziņojumu Trauksmes celšanas likuma izpratnē.

 15. Vienu trauksmes cēlēja ziņojumu var iesniegt vairākas fiziskas personas, ja katra no tām pati guvusi informāciju par iespējamo pārkāpumu un ceļ trauksmi kopīgi, balstoties savā personīgajā pieredzē novērotu vienu pārkāpumu. Katra fiziskā persona norāda savu vārdu, uzvārdu, adresi un paraksta kopēju iesniegumu.

1. **Iekšējā trauksmes celšanas sistēma**

 16. Iekšējā trauksmes celšanas sistēma izglītības iestādē ir noteiktu darbību kopums un personu iesaiste, lai nodrošinātu informācijas nodošanu atbildīgajai personai, kura atbilstoši normatīvajos aktos noteiktajam ir atbildīga par tiesisku noregulējumu.

 17. Par iekšējo trauksmes celšanas sistēmu nodarbinātos informē, uzsākot praksi, darba tiesiskās attiecības vai cita veida ar profesionālo darbību saistītas tiesiskās attiecības, un darbavietā nodrošina viegli pieejamu informāciju par šo sistēmu. Informācija par trauksmes celšanas sistēmu var tikt ietverta darba līgumā.

 18. Iekšējā trauksmes celšanas sistēmas ietvaros:

* 1. skolas tīmekļvietnē [lubana.lv](http://www.abcizglitibasiestade.lv) ir izvietota informācija par nodarbināto iespēju celt trauksmi, noteikto kārtību un saite uz šo noteikumu aktuālo redakciju;
	2. atbildīgās personas (kas ir vienlaikus ir arī kontaktpersona) trauksmes celšanas jautājumos vārds, uzvārds, oficiālais e-pasts un telefona numurs par trauksmes celšanu.

 19. Atbildīgā persona trauksmes celšanas jautājumos ir izglītības iestādes vadītājs vai viņa prombūtnes laikā persona, kura aizvieto vadītāju, vai arī ar izglītības iestādes vadītāja rīkojumu īpaši norīkota persona, kas norādītā skolas tīmekļvietnē.

 20. Speciāli trauksmes cēlēja ziņojumiem izveidotajam izglītības iestādes e – pastam (noteikumu 7.apakšpunkts) var piekļūt tikai atbildīgā persona, kura vismaz reizi darbdienā minēto e – pastu pārbauda.

 21. Ja trauksmes cēlējs attiecīgi aizpildītu trauksmes cēlēja ziņojuma veidlapu vai iesniegumu (ar norādi, ka tas ir trauksmes cēlēja ziņojums) izglītības iestādei iesniedz, izmantojot citus saziņas veidus, saņemtie iesniegumi, nereģistrējot tos izglītības iestādes lietvedības dokumentu sistēmā, tiek nekavējoties nodoti atbildīgajai personai.

 22. Ikvienai personai, kura saņēmusi iesniegumu ar norādi, ka tas ir trauksmes cēlēja ziņojums, vai apstrādā to, ir pienākums nodrošināt trauksmes cēlēja personas datu pienācīgu aizsardzību, nododot to atbildīgajai personai.

1. **Trauksmes cēlēju ziņojumu reģistrs**

 23. Trauksmes cēlēju ziņojumus (turpmāk – ziņojums) reģistrē atsevišķi no kopējās lietvedības (pieeja ir tikai atbildīgajai personai).

 24. Atbildīgā persona aizpilda iekšējās trauksmes cēlēju ziņojumu reģistru, kurā tiek fiksēta ziņojumu aprite izglītības iestādē.

 25. Reģistrējot ziņojumu, norāda iesniegšanas datumu un ziņojuma identifikatoru.

 26. Atbildīgā persona, saņemot iesniegumu ziņojumu, nekavējoties to reģistrē iekšējās trauksmes cēlēju ziņojumu reģistrā.

 27. Iekšējās trauksmes cēlēju ziņojumu reģistram, reģistrētajiem ziņojumiem, tiem pievienotajiem rakstveida vai lietiskajiem pierādījumiem, kā arī trauksmes cēlēju ziņojumu izskatīšanas materiāliem ir ierobežotas pieejamības informācijas statuss.

 28. Ja persona ir iesniegusi iesniegumu, nenorādot, ka tas ir trauksmes cēlēja ziņojums, un ja izglītības iestādē tas nav atzīts par trauksmes cēlēja ziņojumu, attiecīgā persona līdz brīdim, kad iesniegums ir izskatīts pēc būtības, var lūgt atbildīgo personu šo iesniegumu izskatīt kā trauksmes cēlēja ziņojumu.

**V. Trauksmes celšanas pazīmju izvērtēšana**

 29. Atbildīgā persona saņemto ziņojumu izvērtē nekavējoties. Saņemšanas apstiprinājumu iesniedzējam nosūta ne vēlāk kā septiņu dienu laikā.

 30. Apstiprinājumu nesūta, ja trauksmes cēlējs to lūdzis vai pastāv aizdomas, ka trauksmes cēlēja identitāte tiks atklāta (piemēram, trauksmes cēlēja ziņojumā pie kontaktinformācijas norādīta tikai darba adrese).

 31. Atbildīgā persona izvērtē ziņojuma pirmšķietamu atbilstību Trauksmes celšanas likumā noteiktajām trauksmes celšanas pazīmēm un pieņem lēmumu par tā atzīšanu vai neatzīšanu par trauksmes cēlēja ziņojumu.

 32. Ja atbildīgā persona, izvērtējot ziņojumu, konstatē, ka tajā ir trūkumi, kas varētu būt radušies neuzmanības dēļ, tā šo noteikumu 29. punktā minētajā termiņā sazinās ar iesnieguma iesniedzēju, lūdzot sniegt papildu informāciju vai precizēt iesniegumu.

 33. Ja atbildīgā persona, izvērtējot ziņojumu, konstatē, ka tajā norādītā iespējamā pārkāpuma izskatīšana nav skolas kompetencē, tā septiņu dienu laikā no tā saņemšanas dienas pārsūta šo ziņojumu kompetentajai institūcijai pēc piekritības un par to rakstveidā informē ziņojuma iesniedzēju.

 34. Ja izglītības iestādē tiek saņemts citas institūcijas pārsūtīts iesniegums ar norādi par iespējamu trauksmes cēlēja ziņojumu, atbildīgā persona to nekavējoties reģistrē iekšējās trauksmes cēlēju ziņojumu reģistrā un izvērtē šo noteikumu noteiktajā kārtībā.

 35. Atbildīgā persona sniedz informāciju citām personām saskaņā ar Trauksmes celšanas likumā noteikto.

**VI. Trauksmes cēlēja ziņojuma virzība un pseidonimizācija**

 36. Pēc tam, kad izvērtētas visas trauksmes celšanas pazīmes, atbildīgā persona rakstveidā pieņem lēmumu par iesnieguma atzīšanu vai neatzīšanu par trauksmes cēlēja ziņojumu, par to nekavējoties informējot iesniedzēju, bet ne vēlāk kā triju dienu laikā.

 37. Ja iesniegums netiek atzīts par trauksmes cēlēja ziņojumu, bet iesniedzējs iesniegumā vai veidlapā norādījis, ka vēlas saņemt atbildi pēc būtības, nesaņemot Trauksmes celšanas likumā noteiktās personas aizsardzības garantijas, iesniegumu reģistrē izglītības iestādes lietvedības dokumentu sistēmā un attiecīgi nodod tālākai virzībai. Atbildīgā persona iekšējās trauksmes cēlēju ziņojumu reģistrā un uz iesnieguma izdara atzīmi, ka iesniegums sākotnēji ticis iesniegts kā trauksmes cēlēja ziņojums, bet par tādu nav atzīts. Šādā gadījumā iesniegums tiek izskatīts Iesniegumu likuma noteiktajā kārtībā.

 38. Ja iesniegums netiek atzīts par trauksmes cēlēja ziņojumu un iesniedzējs norādījis, ka nevēlas saņemt atbildi pēc būtības, atbildīgā persona iekšējās trauksmes cēlēju ziņojumu reģistrā un uz iesnieguma izdara atzīmi, ka iesniegums nav atzīts par trauksmes cēlēja ziņojumu.

 39. Ja iesniegums netiek atzīts par trauksmes cēlēja ziņojumu, jo neatbilst konkrētai Trauksmes celšanas likumā noteiktajai pazīmei, iesniedzējs var novērst konstatētos trūkumus un atkārtoti iesniegt trauksmes cēlēja ziņojumu.

 40. Ja iesniegums tiek atzīts par trauksmes cēlēja ziņojumu, atbildīgā persona pseidonimizē personas datus un citu informāciju, kas atklāj trauksmes cēlēja ziņojuma iesniedzēja identitāti vai tās fiziskās vai juridiskās personas identitāti, par kuru ziņojis trauksmes cēlējs.

 41. Pseidonimizēšanu var neveikt, ja trauksmes cēlējs kompetentajai institūcijai ir jau atklājis savu identitāti līdzīgā lietā vai trauksme celta, sniedzot informāciju publiski, vai persona publiski atklājusi savu identitāti.

 42. Trauksmes cēlēja ziņojuma lietā ievieto gan trauksmes cēlēja ziņojuma oriģinālu, gan pseidonimizētu dokumenta versiju, ja tāda ir.

**VII. Trauksmes cēlēja ziņojuma izskatīšana pēc būtības un trauksmes cēlēja informēšana**

 43. Ja iesniegums tiek atzīts par trauksmes cēlēja ziņojumu, atbildīgā persona trauksmes cēlēja ziņojumu izskata pēc būtības un par konstatētiem pārkāpumiem rīkojas saskaņā ar normatīvajos aktos noteikto, piemērojot attiecīgas sankcijas par pārkāpumiem.

 44. Izskatot trauksmes cēlēja ziņojumu pēc būtības, atbildīgajai personai ir tiesības atzinuma sagatavošanas vajadzībām nepieciešamo informāciju pieprasīt un saņemt no citiem izglītības iestādes darbiniekiem, kā arī ir tiesības pieprasīt un saņemt no citām institūcijām, juridiskajām un fiziskajām personām informāciju, kas nepieciešama lietas apstākļu noskaidrošanai.

 45. Ja, izskatot trauksmes cēlēja ziņojumu pēc būtības, rodas aizdomas par pārkāpumu, kura izskatīšana nav izglītības iestādes kompetencē un pārkāpumu izskatīšana ir citu iestāžu kompetencē, lietu pārsūta izskatīšanai piekritīgajai institūcijai un par to rakstveidā informē trauksmes cēlēju. Atbildīgā persona piekritīgajai institūcijai nosūta gan trauksmes cēlēja ziņojuma oriģinālu, gan pseidonimizētu dokumenta versiju, kā arī rakstveida lēmumu par iesnieguma atzīšanu par trauksmes cēlēja ziņojumu.

 46. Atbildīgā persona par trauksmes cēlēja ziņojuma izskatīšanas gaitu un pieņemtajiem lēmumiem rakstveidā informē trauksmes cēlēju ne vēlāk kā divu mēnešu laikā no dienas, kad personas iesniegums sākotnēji atzīts par trauksmes cēlēja ziņojumu un persona vēlas saņemt atbildi pēc būtības.

**VIII. Personas datu aizsardzība**

 47. Trauksmes cēlēja personas dati ir pieejami tikai personām (institūcijām), kurām tie nepieciešami trauksmes cēlēja ziņojuma vai uz tā pamata ierosinātas pārkāpuma lietas izskatīšanai vai trauksmes cēlēja, viņa radinieku vai saistītās personas aizsardzībai.

 48. Ar ziņojuma izskatīšanu saistītajām personām pilns ziņojums ir nepieciešams, lai to pilnvērtīgi izskatītu, un, apzinoties, kurš ir trauksmes cēlējs, nodrošinātu šīs personas pienācīgu aizsardzību.

 49. Ja tiek radītas nelabvēlīgas sekas, trauksmes cēlēja personas dati ir pieejami personām, kuras nodrošina viņa aizsardzību. Institūcija ar pienācīgu rūpību un saskaņā normatīvajos aktos noteikto izvērtē nepieciešamību nodot citām personām (institūcijām) trauksmes cēlēja personas datus vai informāciju, apsverot, vai tas nevarētu apdraudēt trauksmes cēlēja identitātes aizsardzību.

 50. Par identitātes izpaušanu informē trauksmes cēlēju, izņemot gadījumu, ja informēšana varētu kaitēt trauksmes cēlēja ziņojuma vai uz tā pamata ierosinātas pārkāpuma lietas izskatīšanai.

Direktors *R. Kolāte*

*Pielikums*

Lubānas Mākslas skola

2023. gada 31. augusta

 iekšējiem noteikumiem Nr. 8/2023

“Iekšējā trauksmes celšanas kārtība”

## Trauksmes cēlēja ziņojuma veidlapa

|  |
| --- |
| **Adresāts**  |
| Lubānas Mākslas skola**(atbildīgajai personai –** solvita.serzane@madona.edu.lv ) |
| Norādiet institūciju/organizāciju, kurai adresējat šo ziņojumu |

|  |
| --- |
| **1.  Pārkāpuma apraksts** |
| Sniedziet Jūsu rīcībā esošo informāciju **par iespējamo pārkāpumu**. Miniet konkrētus faktus vai apstākļus, kas par to liecina (piemēram, datums, vieta, kur iespējamais pārkāpums tika novērots), iesaistītās fiziskās vai juridiskās personas, iesaistīto personu amati. Ja Jūsu rīcībā ir pierādījumi (piemēram, dokumenti, fotogrāfijas, e-pasta sarakste), pievienojiet tos ziņojumam vai norādiet, kur ar tiem var iepazīties |
|  |
| **2. Informācijas gūšanas veids (saistība ar darbu)**  |
| **Jūsu saistība ar šo izglītības iestādi, kurā ir novērots iespējamais pārkāpums** (atzīmējiet atbilstošo): [ ]  strādāju izglītības iestādē, par kuru ziņoju (esmu darba tiesiskajā attiecībās)[ ]  pildu darba pienākumus izglītības iestādē, par kuru ziņoju, bet man ar to nav darba tiesisko attiecību (piemēram, pildu darba pienākumus, piedalos pasākumos vai tml., bet mans darba devējs ir cita iestāde)[ ]  sniedzu pakalpojumu izglītības iestādei[ ]  iespējamo pārkāpumu novēroju, dibinot tiesiskās attiecības[ ]  iespējamo pārkāpumu novēroju, esot praksē[ ]  agrāk strādāju šajā izglītības iestādē un tajā laikā novēroju iespējamo pārkāpumu[ ]  cita saistība (norādiet, kāda) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **3. NORĀDIET, KĀDĀM SABIEDRĪBAS INTERESĒM UN KURIEM SABIEDRĪBAS PĀRSTĀVJIEM, KĀ ARĪ KĀDU KAITĒJUMU MINĒTAIS PĀRKĀPUMS RADA VAI VAR RADĪT[[1]](#footnote-1)**  |
|  |
| **4. Vai par pārkāpumu esat ziņojis/ -usi iepriekš**  |
| (atzīmējiet atbilstošo, sniedziet nepieciešamos komentārus)[ ] nē, šī ir pirmā ziņošanas reize[ ]  jā, ziņoju savā darbavietā, izmantojot iekšēju trauksmes celšanas mehānismu [ ]  jā, ziņoju citai institūcijai (norādiet, kurai\_\_\_\_\_\_\_\_\_\_\_\_\_\_\_) [ ]  jā, vērsos gan savā darbavietā, gan citā institūcijā cita informācija  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Komentāri |
| **5. ATTIEKSME PRET TURPMĀKO SAZIŅU UN PĀRKĀPUMA PUBLISKOŠANU** |
| (*atzīmējiet, ja attiecināms*)[ ]  **nevēlos** saņemt ziņojuma saņemšanas apstiprinājumu[ ]  **nevēlos** saņemt lēmumu par iesnieguma atzīšanu vai neatzīšanu par trauksmes cēlēja ziņojumu[ ] ja mans ziņojums palīdzēs atklāt pārkāpumu, **atļauju** publiskot informāciju par konstatēto pārkāpumu, ievērojot Trauksmes celšanas likuma 7. panta devīto daļu[[2]](#footnote-2) |
| **6. Pielikumi** |
| Norādiet ziņojumam pievienotos dokumentus, kas, Jūsuprāt, apstiprina iespējamo pārkāpumu. Ja norādījāt, ka par šo pārkāpumu esat ziņojis iepriekš, pievienojiet sniegto atbildi, ja tāda bijusi |
| 1.2.3. .. |
| **7. Ziņas par iesniedzēju** |
| Vārds, uzvārds |
| Kontaktinformācija, tostarp adrese\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(dzīvesvietas adrese, kā arī cita informācija, kā ar Jums var sazināties (piemēram, e-pasts vai tālruņa numurs), lai nosūtītu atbildi, informāciju par izskatīšanas gaitu vai lūgtu papildinformāciju)  |
| **8. Iesniegšanas datums** |

\* Adrese jānorāda saskaņā ar Iesniegumu likumā noteikto prasību. Ja Jūsu norādītā kontaktinformācija ziņojuma izskatīšanas laikā mainās, lūdzam par to informēt.

Iesniedzot trauksmes cēlēja ziņojumu, es

**apliecinu, ka ziņojumā norādīto informāciju uzskatu par patiesu, rīkojos labā ticībā un man ir saprotams, ka apzināta nepatiesu ziņu sniegšana nav uzskatāma par trauksmes celšanu un par to mani var saukt pie atbildības normatīvajos aktos noteiktajā kārtībā.**

**Ja ziņojums neatbildīs Trauksmes celšanas likuma prasībām un netiks atzīts par trauksmes cēlēja ziņojumu, tas tiks izskatīts kā privātpersonas iesniegums vai institūcija rīkosies citā veidā atbilstoši ziņojuma saturam, Jūs par to attiecīgi informējot.**

**\* Šis dokuments tiek elektroniski parakstīts ar drošu elektronisko parakstu un satur laika zīmogu**

***Svarīgi:*** Trauksmes cēlēja ziņojumam ir jābūt elektroniski parakstītam. Lūdzam iesniegt elektroniski parakstītu ziņojumu uz e-pasta adresi solvita.serzane@madona.edu.lv

*Aizpilda izglītības iestāde*

 Iesnieguma reģistrācijas datums \_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_

**Informācija par turpmāko saziņu:**

- ne vēlāk kā 7 dienu laikā Jums tiks nosūtīts **ziņojuma saņemšanas apstiprinājums** (ja 5. punktā nenorādījāt, ka nevēlaties saņemt apstiprinājumu)

- 3 dienu laikā pēc tam, kad pieņemts lēmums par Jūsu iesnieguma atzīšanu par trauksmes cēlēja ziņojumu, Jums tiks nosūtīta **atbilde par pieņemto lēmumu par atzīšanu/neatzīšanu par trauksmes celšanas ziņojumu**  (izmantojot Jūsu ziņojuma 7. punktā norādīto kontaktinformāciju, ja 5. punktā nenorādījāt, ka nevēlaties saņemt lēmumu)

- ja nepieciešams trauksmes cēlēja ziņojuma izskatīšanai, ar Jums var sazināties, lai iegūtu papildu informāciju

- ja Jūsu iesniegums tiks atzīts par trauksmes cēlēja ziņojumu, kompetentā institūcija Jūs **informēs**:

 \* **par tā izskatīšanas gaitu** 2 mēnešu laikā no dienas, kad Jūsu iesniegums atzīts par trauksmes cēlēja ziņojumu

 \* pēc trauksmes cēlēja ziņojuma izskatīšanas pabeigšanas **par konstatētajiem faktiem un pieņemto lēmumu** vai veiktajām darbībām

- neskaidrību gadījumā Jūs varat sazināties ar kompetentās institūcijas kontaktpersonu trauksmes celšanas jautājumos (<https://trauksmescelejs.lv/kur-celt-trauksmi>)

Direktors *V. Uzvārds*

1. Ziņošana tikai par personīgu interešu aizskārumu nav uzskatāma par trauksmes celšanu. [↑](#footnote-ref-1)
2. Informācija tiek publicēta, neatklājot un neapdraudot trauksmes cēlēja identitāti un ievērojot vispārējās datu aizsardzības prasības. [↑](#footnote-ref-2)